CELEX: 32014R1353
Language: sk
Date: 2014-12-15 00:00:00
Title: Vykonávacie nariadenie Komisie (EÚ) č. 1353/2014 z  15. decembra 2014 , ktorým sa mení vykonávacie nariadenie Komisie (EÚ) č. 1156/2012, ktorým sa stanovujú podrobné pravidlá vykonávania určitých ustanovení smernice Rady 2011/16/EÚ o administratívnej spolupráci v oblasti daní

19.12.2014   
            
            
               SK
            
            
               Úradný vestník Európskej únie
            
            
               L 365/70
            
         VYKONÁVACIE NARIADENIE KOMISIE (EÚ) č. 1353/2014
   z 15. decembra 2014,
   ktorým sa mení vykonávacie nariadenie Komisie (EÚ) č. 1156/2012, ktorým sa stanovujú podrobné pravidlá vykonávania určitých ustanovení smernice Rady 2011/16/EÚ o administratívnej spolupráci v oblasti daní
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 2011/16/EÚ z 15. februára 2011 o administratívnej spolupráci v oblasti daní a zrušení smernice 77/799/EHS (1), a najmä na jej článok 20 ods. 4,
   keďže:
   
               (1)
            
            
               Smernicou 2011/16/EÚ sa vyžaduje, aby sa výmena informácií v oblasti zdaňovania uskutočňovala prostredníctvom využitia štandardných formulárov a elektronických formátov.
            
         
               (2)
            
            
               Štandardné formuláre, ktoré sa majú používať na výmenu informácií na požiadanie, spontánnu výmenu informácií, oznamovanie a spätnú väzbu, majú byť v súlade s prílohami I až IV k vykonávaciemu nariadeniu Komisie (EÚ) č. 1156/2012 (2).
            
         
               (3)
            
            
               Elektronický formát sa má používať na povinnú automatickú výmenu informácií o určitých osobitných kategóriách príjmov a majetku a vychádza z existujúceho elektronického formátu podľa článku 9 smernice Rady 2003/48/ES (3).
            
         
               (4)
            
            
               Nariadenie (EÚ) č. 1156/2012 by sa malo zodpovedajúcim spôsobom zmeniť.
            
         
               (5)
            
            
               Zmeny by sa mali uplatňovať od 1. januára 2015 v súlade s článkom 29 ods. 1 smernice 2011/16/EÚ, pokiaľ ide o nadobudnutie účinnosti zákonov, iných právnych predpisov a správnych opatrení členských štátov potrebných na dosiahnutie súladu s článkom 8 príslušnej smernice v súvislosti s povinnou automatickou výmenou informácií.
            
         
               (6)
            
            
               Opatrenia stanovené v tomto nariadení sú v súlade so stanoviskom Výboru pre administratívnu spoluprácu v oblasti daní,
            
         PRIJALA TOTO NARIADENIE:
   Článok 1
   Nariadenie (EÚ) č. 1156/2012 sa mení takto:
   
               1.
            
            
               Vkladá sa tento článok 1a:
               „Článok 1a
               Elektronický formát, ktorý sa má používať na povinnú automatickú výmenu informácií v súlade s článkom 8 ods. 1 smernice 2011/16/EÚ, je v súlade s prílohou V k tomuto nariadeniu.“
            
         
               2.
            
            
               K nariadeniu (EÚ) č. 1156/2012 sa dopĺňa príloha V v súlade s prílohou k tomuto nariadeniu.
            
         Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   Uplatňuje sa od 1. januára 2015.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 15. decembra 2014
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 64, 11.3.2011, s. 1.
   
      (2)  Vykonávacie nariadenie Komisie (EÚ) č. 1156/2012 zo 6. decembra 2012, ktorým sa stanovujú podrobné pravidlá vykonávania určitých ustanovení smernice Rady 2011/16/EÚ o administratívnej spolupráci v oblasti daní (Ú. v. EÚ L 335, 7.12.2012, s. 42).
   
      (3)  Smernica Rady 2003/48/ES o zdaňovaní príjmu z úspor v podobe výplaty úrokov (Ú. v. EÚ L 157, 26.6.2003, s. 38).
   
      PRÍLOHA
      
         
            „PRÍLOHA V
            Elektronický formát uvedený v článku 1a
            Elektronický formát na povinnú automatickú výmenu informácií v súlade s článkom 8 smernice 2011/16/EÚ je v súlade s touto stromovou štruktúrou a obsahuje tieto položky (1):
            
                        a)
                     
                     
                        Pokiaľ ide o správu ako takú:
                        
                  
                        b)
                     
                     
                        Pokiaľ ide o obsah týkajúci sa príjmu zo zamestnania alebo tantiém:
                        
                  
                        c)
                     
                     
                        Pokiaľ ide o obsah týkajúci sa dôchodkov:
                        
                  
                        d)
                     
                     
                        Pokiaľ ide o obsah týkajúci sa produktov životného poistenia:
                        
                  
                        e)
                     
                     
                        Pokiaľ ide o obsah týkajúci sa vlastníctva nehnuteľného majetku a príjmov z nehnuteľného majetku:
                        
                  
                        f)
                     
                     
                        Pokiaľ ide o obsah v prípade, že sa nemajú odovzdávať žiadne informácie v súvislosti s konkrétnou kategóriou:
                        
                  
                        g)
                     
                     
                        Pokiaľ ide o obsah týkajúci sa potvrdenia doručenia informácií ku konkrétnej kategórii:
                         “
                  
      
      
         (1)  V elektronickom formáte sa však musia vyplniť len kolónky, ktoré sú aktuálne prístupné a uplatniteľné pre konkrétny prípad.